4 Απριλίου, 2024

**ΔΕΛΤΙΟ ΤΥΠΟΥ**

ΔΕΙΚΤΗΣ ΤΙΜΩΝ ΚΑΤΟΙΚΙΩΝ (ΔΤΚατ): 4ο ΤΡΙΜΗΝΟ ΤΟΥ 2023

**Ετήσια μεταβολή 1,6%**

Σύμφωνα με προκαταρκτική εκτίμηση της Στατιστικής Υπηρεσίας, ο ΔΤΚατ για το τέταρτο τρίμηνο του 2023, υπολογίζεται στις 109,95 μονάδες. Συγκρινόμενος με το τρίτο τρίμηνο του 2023 ο ΔΤΚατ μειώθηκε κατά 0,6% και σε σχέση με το αντίστοιχο τρίμηνο του 2022 αυξήθηκε κατά 1,6%.

Η διακύμανση του Δείκτη για την περίοδο από το 4ο τρίμηνο του 2022 μέχρι και το 4ο τρίμηνο του 2023, καθώς επίσης η τριμηνιαία και η ετήσια ποσοστιαία μεταβολή παρουσιάζονται στον πιο κάτω πίνακα.

|  |  |  |  |  |  |
| --- | --- | --- | --- | --- | --- |
| **Πίνακας** |  |  |  |  |  |
|  | **Τ4**  **2022** | **Τ1**  **2023** | **Τ2**  **2023** | **Τ3**  **2023** | **Τ4**  **2023** |
| **Τριμηνιαίος ΔΤΚατ (2015=100)** | 108,27 | 110,31 | 110,15 | 110,65 | 109,95 |
| **Τριμηνιαία μεταβολή (%)** | -1,5 | 1,9 | -0,1 | 0,4 | -0,6 |
| **Ετήσια μεταβολή1 (%)** | 4,7 | 6,1 | 3,6 | 0,6 | 1,6 |

**1** Σύγκριση με το αντίστοιχο τρίμηνο του προηγούμενου έτους.

**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Ορισμός**

Ο **Δείκτης Τιμών Κατοικιών (ΔΤΚατ)** είναι ένας τριμηνιαίος δείκτης που μετρά τη μεταβολή της μέσης τιμής των οικιστικών μονάδων. Καλύπτει όλους τους τύπους οικιστικών μονάδων, καινούριες και υφιστάμενες. Η αξία της γης περιλαμβάνεται στην τιμή.

**Πηγή Στοιχείων**

Η πηγή των στοιχείων που χρησιμοποιούνται για τους επί μέρους δείκτες και τους συντελεστές στάθμισης, είναι το Τμήμα Κτηματολογίου και Χωρομετρίας του Υπουργείου Εσωτερικών. Τα στοιχεία καλύπτουν όλες τις περιοχές που βρίσκονται υπό τον έλεγχο της κυβέρνησης της Κυπριακής Δημοκρατίας.

**Καταρτισμός Στοιχείων**

Τα δεδομένα κατηγοριοποιούνται σε δυο στρώματα, στις υφιστάμενες και νέες οικιστικές μονάδες και για κάθε στρώμα η μεθοδολογία που εφαρμόζεται για τον καταρτισμό του επί μέρους δείκτη είναι το μοντέλο Rolling Window Hedonic Regression. Στη συνέχεια, οι επί μέρους δείκτες σταθμίζονται με βάση το άθροισμα της αξίας των ακινήτων κάθε στρώματος κατά το προηγούμενο έτος.

Έτος Βάσης

Το έτος βάσης είναι το 2015=100.

Αναθεώρηση Στοιχείων

Τα αποτελέσματα προσδιορίζονται ως προκαταρκτικά και στη συνέχεια αναθεωρούνται μόλις υπάρξουν διαθέσιμες νέες πληροφορίες.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Δείκτες Τιμών](https://www.cystat.gov.cy/el/SubthemeStatistics?s=47)

[CYSTAT-DB](https://cystatdb.cystat.gov.cy/pxweb/el/8.CYSTAT-DB/8.CYSTAT-DB__Price%20Indices__) (Βάση Δεδομένων)

[Προκαθορισμένοι Πίνακες](https://www.cystat.gov.cy/el/KeyFiguresList?s=47) (Excel)

[Μεθοδολογικές Πληροφορίες](https://www.cystat.gov.cy/el/MethodologicalDetails?m=2093" \o "Μεθοδολογικές Πληροφορίες)

**Οι Προκαθορισμένοι Πίνακες σε μορφή Excel είναι ενημερωμένοι με στοιχεία μέχρι και το 4ο τρίμηνο του 2021. Για το 1ο τρίμηνο του 2022 και νεότερα στοιχεία, ενημέρωση γίνεται μόνο στη Βάση Δεδομένων CYSTAT-DB.**

*Επικοινωνία*

Φίλιππος Κακούτσης Τηλ.: 22605149, Ηλ. Ταχ.: [fkakoutsis@cystat.mof.gov.cy](mailto:fkakoutsis@cystat.mof.gov.cy)

Κωνσταντία Παπαγεωργίου Τηλ.: 22602116, Ηλ. Ταχ.: [cpapageorgiou@cystat.mof.gov.cy](mailto:cpapageorgiou@cystat.mof.gov.cy)